Pertempuran Szőlős

Pertempuran Szőlős atau Pertempuran Seleš ( ) berlaku pada 1 Mei, 1527 di antara pemberontak etnik Serbia dengan para bangsawan Hungary. Komander pasukan tentera Serbia adalah Maharaja Jovan Nenad, sementara tentera Hungary diketuai oleh Péter Perényi dari Transylvania. Tentera Hungary kekalahan teruk sementara Perényi berjaya melarikan diri.

Latar belakang

Pada akhir tahun 1526. Bálint Török menyerang Subotica, ibu kota bagi wilayah yang baru diasaskan selepas kekalahan dalam Pertempuran Mohacs, dengan seramai 67 orang tentera kesatria kavalri elit. Serbia mempertahankan kota dan berjaya mematahkan serangan ini. Apabila László Csáky tiba bersama-sama dengan tambahan 300 anggota kavalri Hungary, Serbia membalas semula dengan kekuatan penuh. Csáky berjaya dikalahkan dan dibunuh.

Peristiwa ini memberi tamparan kepada para bangsawan Hungary, dan János Szapolyai telah melantik Péter Perényi sebagai ketua tentera untuk memusnahkan negara baru ini di jantungnya. Sementara itu, Jovan Nenad, yang sedar akan niat Hungary, mengumpulkan pasukan tentera yang agak besar dan mara untuk berhadapan dengan musuh beliau.

Pertempuran
Pasukan tentera Perényi memiliki seramai 2,000 infantri dan 10,000 kavalri (terdiri daripada orang Transylvania Hungary dan Saxon) bersama-sama beberapa ribu orang askar kerahan dan bangsawan daripada kawasan Tisza. Tentera Jovan pula adalah seramai 15,000 infantri dan kavalri.

Jovan membuat serangan pertama, memusatkan tentera beliau ke atas infatri Hungary, dan kemudian berjaya menumpaskan kavalri Transylvania. Sekitar 3,000 orang tentera Hungary dan Saxon mati dalam pertempuran ini, sementara tentera Jovan mengalami jumlah korban yang kecil.

Sumber
 Military History of Hungary, Editor: Ervin Liptai Zrínyi Military Publisher, Budapest 1985.  ISBN 963-326-337-9

Pertempuran melibatkan Hungary
Pertempuran melibatkan Serbia
Konflik pada 1527
1527 di Eropah
Kuru ke-16 di Romania
Sejarah Banat